Gunda Niemann-Stirnemann Halle

Gunda Niemann-Stirnemann Halle er en skøytehall i Erfurt, Tyskland. Hallen er oppkalt etter skøyteløperen Gunda Niemann-Stirnemann, som er fra byen. Hallen ble åpnet den 5. november 2001, og har 4000 sitteplasser. I 1957 ble det lagt en kunstisbane for ishockey og hurtigløp på området hvor hallen i dag ligger. Denne ble i 1982 erstattet av en 333 m-bane, som ble utvidet til 400 meter i 1997. I 2001 ble banen overbygd. Banen ligger 214 meter over havet, og basert på banerekordene er dette den 7. raskeste skøytebanen i verden. Arenaen har huset World Cup-løp hvert år siden åpningen, så nær som i sesongen 2005-2006. Foreløpig har kun ett internasjonalt seniormesterskap blitt avholdt i hallen, EM allround i 2002. Se også Liste over verdens raskeste skøytebaner Referanser Eksterne lenker Anleggets hjemmeside